Peşə təhsili müəssisələrinə qeydiyyat davam
10:35 07 Sentyabr 2019 Oxunub : 778
2019-2020-ci tədris ili üzrə peşə təhsili müəssisələrinə sənəd qəbulunun ikinci mərhələsindən uğurla keçənlərin qeydiyyatı davam edir.
Peşə Təhsili üzrə Dövlət Agentliyindən Azvision.az -a verilən məlumata görə, ikinci turda ixtisas seçimindən müvəffəqiyyətlə keçən şəxslər sentyabrın 10-dək təhsil haqqında sənədin əslini, tibbi arayış, şəxsiyyət vəsiqəsinin surətini, 3x4 sm ölçüdə 4 ədəd fotoşəkil, hərbi mükəlləfiyyət barədə sənədi (hərbi mükəlləfiyyətlilər) qəbul olunduqları peşə təhsili müəssisəsinə təqdim etməlidirlər.
Xatırladaq ki, peşə təhsili müəssisələrinə sənəd qəbulunun ikinci turu avqustun 28-dən sentyabrın 5-dək davam edib. İkinci mərhələdə 5 min 500-ə qədər namizəd qeydiyyatdan keçib, onlardan 3 min 754 nəfəri peşə təhsili müəssisələrinə qəbul olunub.
Sənəd qəbulu “ASAN xidmət” mərkəzlərində, belə mərkəzlərin fəaliyyət göstərmədiyi şəhər və rayonlar üzrə isə müvafiq peşə təhsili müəssisələrində ödənişsiz şəkildə və elektron qaydada həyata keçirilib. Qəbul şəhadətnamə və ya attestat əsasında müvafiq fənlərin orta balı nəzərə alınmaqla müsabiqə yolu ilə olub. Əlilliyi olan şəxslərin, həmçinin valideynlərini itirmiş və ya valideyn himayəsindən məhrum olmuş uşaqların qəbulu müsabiqədənkənar aparılıb.
Teqlər: Peşə Məktəb Qeydiyyat
“Qarabağ” “Sevilya”ya qarşı - Yenilənir
Dəniz nəqliyyatı ilə 624 milyon dollarlıq yük daşınıb
“Sevilya”ya qarşı oynamaq bizə xoşdur - Miçel
Polisi təhqir edən sürücü ilə bağlı rəsmi açıqlama
İsraildə parlament seçkiləri: Netanyahunun partiyası uduzur
“Qarabağ”ın “Sevilya” ilə oyunöncəsi son məşqi - FOTOLAR
AzVision News: İngiliscə günün əsas xəbərləri (18 sentyabr) - VİDEO
AzVision Nachrichten: Alman dilində günün əsas xəbərləri (18 sentyabr) - VİDEO
10:32 “DSX sərhədlərin toxunulmazlığını təmin edir” - Azad Ələkbərov